62024TO0257(02)_INF
Rješenje Općeg suda (prvo vijeće) od 11. studenoga 2024. –Mazepin/Vijeće
(predmet T-257/24)
„Zajednička vanjska i sigurnosna politika – Mjere ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine – Zamrzavanje financijskih sredstava – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora – Zadržavanje tužiteljeva imena na popisu – Pojam povezanosti – Članak 2. stavak 1. in fine Odluke 2014/145/ZVSP – Pojam “prednost” – Članak 2. stavak 1. točka (g) Odluke 2014/145 – Članak 3. stavak 1. točka (g) Uredbe br. 269/2014 – Pogreška u ocjeni”
1.
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Ukrajini – Doseg nadzora – Dokaz utemeljenosti mjere – Obveza nadležnog tijela Unije da u slučaju osporavanja dokaže osnovanost razloga iznesenih protiv predmetnih osoba ili subjekata – Ranija poništena odluka o zamrzavanju sredstava – Odluka o zadržavanju odluke temeljena na istim dokazima, bez promjene obrazloženja – Primjena procjena koje su dovele do poništenja prethodne odluke na odluku o zadržavanju
(Odluka Vijeća 2014/145/ZVSP, kako je izmijenjena Odlukom (ZVSP) 2024/847; uredbe Vijeća br. 269/2014 i 2024/849)
(t. 36., 39.-44., 48.-51.)
2.
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Osoba, subjekt ili tijelo povezano s osobom uvrštenom na popis priložen pobijanoj odluci – Pojam povezanosti – Zajednički interesi
(Odluka Vijeća 2014/145/ZVSP, kako je izmijenjena Odlukom (ZVSP) 2022/329; uredbe Vijeća br. 269/2014 i 2022/330)
(t. 37.)
3.
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Vodeće poslovne osobe koje djeluju u Rusiji i članovi njihove uže obitelji ili druge fizičke osobe koje od njih imaju koristi – Pojam “prednost” – Značajna prednost svih vrsta
(Odluka Vijeća 2014/145/ZVSP, kako je izmijenjena Odlukom (ZVSP) 2023/1094; čl.1. st. 1. t.(e) i čl. 2. st. 1. t. (g); uredbe Vijeća br. 269/2014, čl. 3. st. (1)t. (g) i 2023/1089)
(t. 38.)
Izreka
1.
Poništva se Odluka (ZVSP) 2024/847 оd 12. ožujka 2024. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine i Provedbene uredbe Vijeća (EU) 2024/849 оd 12. ožujka 2024. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, u dijelu u kojem je ime Nikite Dmitrijeviča Mazepina zadržano na popisu osoba, subjekata i tijela na koje se primjenjuju te mjere ograničenja.
2.
Vijeće Europske unije snosit će vlastite troškove, kao i one koje je imao Nikita Dmitrijevič Mazepin, uključujući i one koji se odnose na postupak privremene pravne zaštite.